Også andre steder i landet har politiet rykket ut til meldinger om russebråk natt til tirsdag. På Kadettangen i Sandvika samlet det seg mellom 12 og 15 russebusser, og det ble amper stemning.
Ifølge politiet, som rykket ut med mange patruljer, var det noen som sloss. Bussene ble bortvist fra stedet.
På Ringerike i Nordre Buskerud har politiet bortvist støyende russ fra området Hvervenkastet, og i Stavanger fikk politiet klager på russebråk med høy musikk og eggkasting.
Onsdag, 17. mai, er russens siste dag, og tradisjonelt sett pleier russen å feste mye natt til denne dagen.